Antanas Bosas

Antanas Bosas (g. 1955 m. birželio 10 d. Syktyvkare, Komija) – lietuvių verslininkas, Lietuvos ir Klaipėdos miesto savivaldybės politinis bei visuomenės veikėjas.

 Biografija 
1958 m. su tėvais iš tremties grįžo į Lietuvą. 1962–1973 m. mokėsi ir baigė Klaipėdos 1-ąją vidurinę mokyklą-internatą. 1973–1978 m. studijavo ir baigė Kauno Antano Sniečkaus politechnikos instituto Mechanikos fakulteto šaldytuvų ir kompresorių specialybę, įgijo inžinieriaus mechaniko kvalifikaciją. 2000 m. Vilniaus universiteto Ekonomikos fakultete apsigynė socialinių mokslų daktaro laipsnį.

1978–1982 m. Klaipėdos laivų statyklos „Baltija“ meistras, 1982–1986 m. Klaipėdos buities tarnybos įmonių susivienijimo „Pajūris“ vyriausias mechanikas, 1986–1989 m. Gargždų metalo apdirbimo įmonės „Pajūris“ techninio skyriaus viršininkas. 1989–2004 m. ir nuo 2009 m. UAB „Vakarų Lietuvos pramonės ir finansų korporacija“ prezidentas. 2001–2004 m. Klaipėdos universiteto docentas. 2004–2008 m. Seimo narys.

2009–2018 m. UAB „Stella Vitae“ direktoriushttp://ekonomika.tv3.lt/naujiena/antanas-bosas-8387.htmlhttps://archive.today/20190420095839/https://rekvizitai.vz.lt/imone/stella_vitae/juridinis-asmuo/.

2000–2003 m., 2007 m. ir 2011 m. Klaipėdos miesto savivaldybės tarybos narys.2011 m. Lietuvos savivaldybių tarybų rinkimai  2000–2003 m. Turto komiteto pirmininkas.

Nuo 2003 m. gruodžio mėn. Darbo partijos narys, 2003–2013 m. Darbo partijos Klaipėdos miesto skyriaus pirmininkashttps://web.archive.org/web/20131014225609/http://www.darbopartija.lt/skyriai/, nuo 2004 m. Darbo partijos pirmininko pavaduotojas, Darbo partijos prezidiumo ir tarybos narys.

2015 m. paliko Darbo partiją. 

Žmona Daina, vaikai Urtė, Indrė, Tomas.

1973–1999 m. žaidė regbį, 1995–1998 m. Lietuvos regbio rinktinės narys, daugkartinis Lietuvos regbio čempionas ir prizininkas. 1979 m. Klaipėdoje įkūrė regbio klubą „Kuršiai“, iki 1995 m. žaidžiantis treneris, vėliau žaidėjas ir klubo prezidentas. 2002 m. apdovanotas sidabro medaliu „Už nuopelnus Lietuvos sportui“, 2003 m. – aukso medaliu, 2004 m. – olimpine žvaigžde. 2009–2010 m. buvo Lietuvos regbio federacijos prezidentu.

 Šaltiniai 

 Nuorodos 
 VRK informacija ;
 Seimo informacija Seimo nario tinklalapis;
 Afrikoje .

Kategorija:Lietuvos verslininkai
Kategorija:Apdovanotieji Olimpine žvaigžde
Kategorija:Apdovanotieji medaliu Už nuopelnus Lietuvos sportui
Kategorija:Seimo nariai
Kategorija:Klaipėdos politikai
Kategorija:Lietuvos regbininkai
Kategorija:KU dėstytojai